**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

**konaného dňa 24. 5. 2019 o 1600 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

**konaného dňa 24. 5. 2019 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**Neprítomní:**

**Ostatní:** Ján Rusnák

**PROGRAM:**

Program:

1. Zahájenie
2. Kontrola uznesení
3. Schválenie záverečného účtu Obce Sihelné za rok 2018
4. Hospodárenie a čerpanie rozpočtu Obce Sihelné za rok 2018
5. Správa o hospodárení Príspevkovej organizácie Obce Sihelné – drobná prevádzka za rok 2018
6. Stanovisko kontrolóra k záverečného účtu Sihelné a príspevkovej organizácie za rok 2018
7. Prehľad a správy kontrolóra o vykonaných kontrolách za obdobie I. štvrťroka 2019
8. Návrh plánu kontrolnej činnosti na II. polrok 2019
9. Návrh VZN 1/2019 o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Sihelné
10. Rôzne
11. Interpelácia poslancov
12. Diskusia
13. Záver

**1. Otvorenie zasadnutia**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslanca Mgr. art. Petra Kolčáka a Martina Kovalíčka, za zapisovateľku Mgr. Alenu Vojtašákovú. Poslanec Martin Kovalíček navrhol, aby sa doplnil ďalší bod programu: určenie výšky finančného limitu, s ktorým môže starosta voľne disponovať.

Poslanci, ktorí schvaľujú doplnený program rokovania:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**2. Kontrola uznesení**

Na predchádzajúcom zasadaní obecného zastupiteľstva bolo uložené, aby boli zvolaní majitelia pozemkov, kadiaľ by viedla cesta smerom od kultúrneho domu smerom na panelovú cestu. Toto uznesenie nebolo splnené. Uznesenie zabezpečiť sirénu na budove požiarnej zbrojnice bude splnené koncom júna. Požiarnici majú vybrať konkrétnu sirénu.

**3. Schválenie záverečného účtu Obce Sihelné za rok 2018**

Ekonómka obce Bc. Stašová Jana vypracovala záverečný účet Obce Sihelné za rok 2018, s ktorým oboznámil poslancov starosta obce Mgr. Piták Ľubomír a kontrolórka obce. Záverečný účet sa zostavuje ako súhrn tabuliek a údajov z účtovných a finančných výkazov. Podstatou záverečného účtu je zrozumiteľná hodnotiaca správa o hospodárení obce.

Obec prezentuje v správe svoju činnosť a poskytuje celkový prehľad o výsledkoch jej rozpočtového hospodárenia v príslušnom rozpočtovom roku.

Poslanci sa zoznámili s údajmi v záverečnom účte a kontrolórka obce odporučila schváliť záverečný účet.

Poslanci, ktorí schvaľujú záverečný účet obce:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

Poslanci, ktorí schválili vytvorenie rezervného fondu za rok 2018 v sume 79 443,29 €:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

Poslanci, ktorí schválili použitie prostriedkov z rezervného fondu na kapitálové výdavky, konkrétne na rekonštrukciu KD, na chodníky a rekonštrukciu MŠ v sume 60 000 €:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**4. Hospodárenie a čerpanie rozpočtu Obce Sihelné za rok 2018**

Hospodárenie a čerpanie rozpočtu za rok 2018 Obce Sihelné vypracovala a predložila ekonómka obecného úradu poslancom. Podrobné čerpanie po položkách bolo poslané emailom poslancom Obecného zastupiteľstva v prípade, že by mali nejaké otázky na starostu obce a ekonómku.

Poslanci, ktorí berú na vedomie hospodárenie a čerpanie rozpočtu Obce Sihelné za rok 2018:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**5.Správa o hospodárení Príspevkovej organizácie Obce Sihelné – drobná prevádzka za rok 2018**

Úlohou príspevkovej organizácie je údržba bytového fondu, prevádzkovanie verejného osvetlenia a miestneho rozhlasu, zimná údržba miestnych komunikácií, správa a údržba miestnych komunikácií, správa a údržba kultúrnych zariadení, poskytovanie neziskových verejnoprospešných prác a spravovanie majetku Obce Sihelné. So súhlasom zriaďovateľa a po schválení OZ Sihelné, vykonáva aj podnikateľskú činnosť hlavne poskytuje služby pracovných strojov. V roku 2018 sa pracovalo na chodníkov na vyšnom konci a v strede dediny, osadila sa zastávka na vyšnom konci, urobil sa chodník ku pamätnej tabuli na cintoríne, osadili sa tam lavičky.

Počas celého roka sa čistili protipovodňové stokové priepusty. V Končine sa vybudovalo 150 m cesty s vodou a osvetlením. Na ihrisku sa urobil altánok. V oblasti podnikania v roku 2018 Príspevková organizácia občanom poskytovala služby pracovnými strojmi JCB a Tatra.

Poslanci, ktorí berú na vedomie správu o hospodárení príspevkovej organizácie:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr.Ľubomíra Nováková

**6. Stanovisko kontrolóra k záverečného účtu Sihelné a príspevkovej organizácie za rok 2018**

Kontrolórka Obce Sihelné Bc. Anna Luscoňová predniesla stanovisko k záverečnému účtu Obce Sihelné a príspevkovej organizácie za rok 2018 a odporučila Obecnému zastupiteľstvu, aby schválilo celoročné hospodárenie obce a hospodárenie príspevkovej organizácie.

Stanovisko kontrolóra k záverečnému účtu Obce Sihelné a príspevkovej organizácie za rok 2018 v prílohe a na internetovej stránke obce.

Poslanci, ktorí berú na vedomie stanovisko kontrolóra k záverečnému účtu obce Sihelné a príspevkovej organizácie obce Sihelné za rok 2018:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**7. Prehľad a správy kontrolóra o vykonaných kontrolách za obdobie I. štvrťroka 2019**

Hlavná kontrolórka Obce Sihelné Bc. Anna Luscoňová predložila a oboznámila poslancov OZ s prehľadom a správami o vykonaných kontrolách za obdobie I. štvrťroka 2019.

**Súpis najvyšších a najzaujímavejších príjmov a výdavkov obce za I. štvrťrok príjem**  výnos dane od štátu január: 93 268 € február: 115 057 € marec: 67 587 €

**Výdavky**

Verejné obstarávanie, príprava žiadosti New solutions 2 800 €

Elkorn s. r. o., elektroinštalačné práce montáž KD 4 472 €

ELKO, elektroinštalačné práce montáž KD 3 280 €

Fa/uhlie hrášok 2 359,73 €

Fa/uhlie hrášok 1 742,72 €

Masničák, stolárske práce pre KD 860 €

SYNERGOS s.r.o., projekt „Rekonštrukcia kotolne pre obecné budovy“ 3 228 €

Fa/uhlie hrášok 2 246,45 €

SYNERGOS s.r.o., certifikát budovy na Bytový dom a Obecný úrad 816 €

Fa/Sivka 1 861,75 €

Balcerčík, kurenárske práce do KD 3 787,92 €

Mastný, realizačný projekt “Odborná metodická príručka...“ 1 000 €

Fa/uhlie hrášok 1 586,98 €

Mapa Orava 600 €

Fa/uhlie hrášok 2 257,14 €

Fa/uhlie hrášok 1 560,74 €

Ozvučenie KD 2 191,20 €

Kniha Čarovná Orava 200 ks 1 438 €

Výpočtová technika 1 344 €

Fa/Sivka 1 320 €

Fa/uhlie hrášok 2 193,01 €

Strešná plošina, J. Grobarčík 998 €

Fa/uhlie hrášok 931,20 €

ELSPOL, elektroinštalačný materiál 2 535,78 €

OravaSk, svietidlá Nižný koniec 1 335,50 €

Ovsák, žalúzie do KD 1 537,27 €

**Poskytnuté dotácie a príspevky od obce**

Spojená škola internátna, ples 100 €

Oravské centrum mládeže, VIAC 500 €

Soc. služby, stacionár Námestovo 422,88 €

Jednota dôchodcov, termoska 14 l 90,98 €

Jednota dôchodcov, menu obed - 38 ks 174,80 €

Preprava žiakov Sihelné-NO, Altis 96,00 €

Hasiči 84,21 €

Jednota dôchodcov, látka 26,94 €

Jednota dôchodcov, knihy pre deti 6,85 €

Knihy pre deti- Orava pre deti 80,00 €

Akcia Bežka 166,55 €

Sihelček, obed 37 osôb 165,60 €

**Správa z vyúčtovania poskytnutých dotácii za rok 2018**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 1. 1. 2019 do 30. 6. 2019 schválený uznesením č. E/14 zo dňa 6. 12. 2018 predkladám správu z kontroly pokladničnej hotovosti k 31.12.2018

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2018 do 31. 12. 2018.

**Cieľom kontroly:** vyúčtovanie poskytnutých dotácii za rok 2018

**Kontrolou bolo zistené:**

Obecné zastupiteľstvo dňa 16. 12. 2016 uznesením č. E/5. schválilo VZN č. 2/2016 o podmienkach poskytnutia dotácií z prostriedkov obce Sihelné. Účelom tohto nariadenia je stanoviť podmienky, vymedziť okruh subjektov a upraviť postup pri poskytovaní dotácií z prostriedkov Obce Sihelné. Obec poskytuje dotácie na všeobecne prospešné služby a na verejnoprospešné účely na základe tohto všeobecne záväzného nariadenia. Podľa tohto nariadenia o poskytovaní dotácií z rozpočtu obce i dohody o poskytnutí dotácie sú organizácie a združenia povinné použiť dotáciu na požadovaný účel a zúčtovať ju obecnému úradu najneskôr do 31. 1. ďalšieho roka. Konštatujem, že pri čerpaní dotácií schválených obecným zastupiteľstvom výška pridelených dotácii bola dodržaná, niektoré organizácie nevyužili poskytnuté dotácie, prípadne ich nevyčerpali v stanovenej sume. Žiadosti o pridelenie dotácii by mali byť vypísané podľa prílohy VZN č. 2/2016. Dotácie sú vyúčtované prvotnými dokladmi, faktúrami a sú súčasťou účtovníctva na obecnom úrade. Obecnému zastupiteľstvu predkladám správu o kontrole výšky pridelených dotácií a príspevkov v roku 2018.

**Príspevok drobnej prevádzke** bol zahrnutý v rozpočte obce na rok 2018 v sume 70 000 €, na celoročné hospodárenie v príspevkovej organizácie. Po prvej úprave rozpočtu bol príspevok navýšený v celkovej sume 85 825 €. Príspevok drobnej prevádzke bol v skutočnosti vyplatený len v sume 72 651,12 € z toho bola vrátená suma 2 048,88 € na účet obce Sihelné.

Každoročne príspevková organizácia dáva podrobné vyúčtovanie Obecnému zastupiteľstvu.

**Príspevok na školský klub pri CZŠ** bol zahrnutý v rozpočte obce na rok 2018na základe žiadosti v sume 7 656 €, ktorá bola odsúhlasená na Obecnom zastupiteľstve dňa 15. 12. 2017 a bola vyplácaná každý mesiac v sume 638 € na účet zriaďovateľa CZŠ.

**Príspevok pre CZŠ** o vyčlenenie finančných prostriedkov z podielových daní pre záujmovú činnosť na rozpočtový rok 2018 bol zahrnutý v rozpočte obce na základe žiadosti, ktorá bola odsúhlasená na Obecnom zastupiteľstve 15. 12. 2017. Transfer v sume 5 400 € bol presunutý na účet zriaďovateľa CZŠ. Ďalšia žiadosť na opravu školských podláh v triedach v sume 5 000 €, bola odsúhlasená na Obecnom zastupiteľstve dňa 21. 6. 2018. Tento príspevok bol uhradený cez faktúru v sume 4 998 €. Príspevok nebol prečerpaný.

**Príspevok Spišskej charite na opatrovateľskú činnosť**, ktorý bol zahrnutý v rozpočte obce na rok 2018 v sume 4 410 €, po prvej úprave rozpočtu bol znížený, pretože sa nevyužíval. Príspevok bol čerpaný v sume 270 € na denný stacionár.

**Príspevok požiarnikom** v sume 1000 €, na základe žiadosti, ktorá bola odsúhlasená dňa 11. 5. 2018 na Obecnom zastupiteľstve. Vyčerpaný bol v sume 431,09 €. Vyúčtovanie je súčasťou účtovníctva. Okresná súťaž požiarnikov, ktorú zabezpečovala obec zo dňa 31. 8. 2018 bola v sume 961,11 €.

**Príspevok schválenej dotácie pre 0FK (obecný futbalový klub)**

bol zahrnutý v rozpočte obce na rok 2018 v celkovej sume 7 875 €.

Zostatok na účte k 31. 12. 2017 1 456,86 €

Príjem od obce bol v sume 6 000,00 €

Výdavky boli v sume - 6 682,74 €

Zostatok na účte k 31. 12. 2018 je v sume 774,12 €

Poskytnutá dotácia 0ŠK- Sihelné je zasielaná na účet OŠK je vyúčtovaná prvotnými dokladmi, ktoré sú k nahliadnutiu na obecnom úrade.

**Príspevok na dopravu futbalistov**

Faktúry na dopravu futbalistov sú zasielané obecnému úradu na úhradu podľa zápasov a v časovom harmonograme. Celková suma uhradených faktúr za rok 2018 je 1 883,22 €.

**Príspevky neziskovým organizáciám**

**Príspevok spojenej škole internátnej** v Námestove na vecné ceny do tomboly na ples v celkovej sume 100 €, bol zaslaný na základe žiadosti, ktorá bola odsúhlasená na Obecnom zastupiteľstve 15. 12. 2017. Vyúčtovanie je súčasťou účtovníctva.

**Príspevok pre centrum voľného času „Maják“** v Námestove v celkovej sume 270 €, bol zaslaný na základe žiadosti a odsúhlasený na Obecnom zastupiteľstve 15. 12. 2017. Vyúčtovanie je súčasťou účtovníctva.

**Príspevok pre klub dôchodcov** v Sihelnom v sume 1000 €, na základe žiadosti, ktorá bola odsúhlasená na Obecnom zastupiteľstvo dňa 15. 12. 2017. Príspevok bol vyúčtovaný, prečerpaný o 10,62 €.

**Príspevok pre Chrámový zbor** v Sihelnom v sume 700 €, na základe žiadosti, ktorá bola odsúhlasená na Obecnom zastupiteľstve dňa 9. 2. 2018. Príspevok bol vyúčtovaný, prečerpaný o 40,40 €.

**Príspevok pre ERko** v sume 600 €, bol na základe žiadosti, ktorá bola odsúhlasená na Obecnom zastupiteľstve dňa 9. 2. 2018.Vyúčtovanie je súčasťou účtovníctva.

**Príspevok na miništrantský tábor** v sume 150 €, bol na základe žiadosti, ktorá bola odsúhlasená na Obecnom zastupiteľstve dňa 9. 2. 2018. Tento príspevok nebol vyčerpaný.

**Príspevok pre potreby Detského folklórneho súboru Sihelček** v sume 500 €, na základe žiadosti bol odsúhlasený na Obecnom zastupiteľstve dňa 9. 2. 2018. Tento príspevok bol vyčerpaný len v sume 98 €.

**Príspevok pre ľudovú hudbu Šelec** v sume 1000 € na nákup krojov, bol na základe žiadosti odsúhlasený na Obecnom zastupiteľstva dňa 21. 6. 2018. Nákup krpcov v sume 400,93 € a pánsky kroj 4 ks v sume 600 €. Príspevok bol vyúčtovaný, prečerpaný o 0,93 €.

**Príspevok pre P. Grižáka** vo výške 200 € za prácu vo folklórnom súbore za rok 2017/18, žiadosť bola odsúhlasená na Obecnom zastupiteľstve dňa 21. 6. 2018. Obec tento príspevok vyplatila cez dohodu v hrubom 212 €.

**Príspevok pre Ľudovú gajdošskú** hudbu Mgr. Ľubomíra Luscoňa v sume 750 €, bol na základe žiadosti odsúhlasený na Obecnom zastupiteľstve dňa 27. 9. 2018. Príspevok nebol vyčerpaný.

**Príspevky od starostu**

Príspevok stolnotenisovému oddielu, nebola podaná žiadosť na Obecné zastupiteľstvo počas roka 2018.Starosta obce vyplatil sumu 158,84 €, je vyúčtovaná bločkami. Žiadosť o príspevok na rok 2019 došla na Obecné zastupiteľstvo dňa 8. 2. 2019.

Príspevok na Ples Erko, nebola podaná žiadosť 191,76 €

Obecná akcia stavanie mája 105,72 €

Obecná akcia prechod Sihelnianskym chotárom, bežky 180,91 €

Obecná akcia Vianočný futbalový turnaj 135,13 €

**Správa z kontroly účtovných a pokladničných dokladov obce za I. štvrťrok 2019**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 1. 1. 2019 do 30. 6. 2019 schválený uznesením č. E/14 zo dňa 6. 12. 2018 predkladám správu z kontroly účtovných a pokladničných dokladov obce za I. štvrťrok 2019

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2019 do 31. 3. 2019.

**Cieľom kontroly:** zistiť, či postup kontrolovaného subjektu pri vedení a nakladaní s pokladničnou hotovosťou, príjmov a výdavkov pokladne vo vybratom období bol v súlade so všeobecne záväznými právnymi predpismi a internými predpismi.

**Kontrola bola zameraná:**- kontrola príjmových a výdavkových dokladov (ďalej len „PPD, VPD“) - dodržiavanie limitu pokladničnej hotovosti

**Kontrolou bolo zistené:**

Doklady, ktoré boli predložené ku kontrole boli príjmové a výdavkové pokladničné doklady za obdobie január, február, marec 2019.

**Príjem hotovosti do pokladne pozostával z týchto platieb:**

- nájomné za byty 215, voda, kúrenie

- nájomné za byty 485, voda

- nájomné za nebytový priestor v PZ, urbár

- prenájom KD malá a veľká sála, svadobka, obrusy

- poplatok za výpis z katastra

- poplatok za prejazd Veselovskou cestou

**-** príjmy za komunálny odpad, daň z nehnuteľností, správne poplatky, poplatok za psa, smetná nádoba, SHR, trvalý pobyt, súpisné číslo, cintorínsky poplatok, údržba cintorína, poplatok za ubytovanie sa vyberajú v pokladni p. Vorčákovej, ktorá na konci mesiaca odvádza tieto poplatky na bežný účet obce, archivácia bločkov je podľa mesiacov v hlavnej pokladni a účtovníctve

- príjmy za stavebný úrad, overovanie podpisov, rozhlas a verejné priestranstvo sa vyberajú v pokladni p. Bielakovej, ktorá na konci mesiaca odvádza tieto poplatky na bežný účet obce,

archivácia bločkov je podľa mesiacov v hlavnej pokladni a účtovníctve

- výber fin. prostriedkov z účtu obce a príjem do pokladne zabezpečuje starosta obce

**Výdavok v hotovosti z pokladne pozostával z týchto platieb:**

- drobné nákupy - kancelárske potreby, materiál pre OcÚ,

- čistiace prostriedky pre KD, materiál, farby, laky, skrutky...

- reprezentačné, káva, cukor

- smútočné vence, kytica

**-** PHM pre obecné vozidlá (KIA, ŠKODA Octavia), zimné gumy, materiál na opravy, kvapaliny... JCB, TATRA, traktor CASSE, poplatky za STK a EK, mýto

- plynové bomby

- poštové známky, poštovné poplatky, parkovné

- pracovná porada ŠJ, cestovné

- knihy pre deti

- uvítanie detí do života, zákusky

- dotácia pre Sihelček, fa za stravné 37 osôb

- dotácia pre hasičov, členské známky, odznaky

- dotácia pre klub dôchodcov, fa za stravné 38 osôb

- dotácia pre akciu bežky

- vyúčtovanie volieb

**Prehľad pokladničnej hotovosti v rozpočtovej org. za I. štvrťrok 2019**

|  |  |  |  |  |  |
| --- | --- | --- | --- | --- | --- |
| Príjem | | Výdaj | | Zostatok | |
| Január | 3 571,91 | | 3 171,60 | | 400,31 |
| Február | 3 784,70 | | 3 948,54 | | 236,47 |
| Marec | 4 241,74 | | 3 555,51 | | 922,70 |

Vykonávanie základnej finančnej kontroly:

OcÚ Sihelné vykonáva základnú finančnú kontrolu pokladničných operácií ako vnútornú administratívnu kontrolu v súlade s § 9 zákona č. 502/2001 Z. z. o finančnej kontrole a vnútornom audite v z.n.p. – chýbajú podpisy vedúcich zamestnancov. Na základe zmien k 1.1.2019 je potrebné upraviť znenie textu pri základnej finančnej kontrole v zmysle platnej legislatívy SR. Vedenie pokladne v súlade so zákonom o účtovníctve:

V kontrolovanom subjekte nebolo zistené porušenie zákona č. 431/2002 Z. z. o účtovníctve. Pokladničné doklady sú očíslované chronologicky za sebou podľa poradia. Číselné označenia týchto dokladov na seba nadväzujú, je tiež rozlíšené či ide o príjem alebo výdaj.

Ku každému dokladu poverená osoba vedenia pokladne v obci, pracovníčka p. Vojtašáková pripája svoj podpis. Pokladničné operácie boli evidované v pokladničnej knihe chronologicky s uvedením počiatočného stavu, súpisu finančných operácií (príjmov a výdavkov), zostatku. Podľa vnútroorganizačnej smernice č. 8/2015 o zásobách a pokladnici v účtovnej jednotke neboli prekročené limity pokladničnej hotovosti v rozpočtovej org., ktorý je stanovený vo výške 1 500 €, ale nákup materiálu cez pokladňu, ktorý je stanovený v sume 500 € bol prekročený. Doporučujem upraviť smernicu a stanovené limity.

Poslanci, ktorí berú na vedomie prehľad a správy kontrolóra o vykonaných kontrolách za obdobie I. štvrťroka 2019:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**8. Návrh plánu kontrolnej činnosti na II. polrok 2019**

Hlavná kontrolórka Obce Sihelné Bc. Anna Luscoňová predložila plán kontrolnej činnosti na obdobie II. polrok 2019.

V súlade s ustanovením § 18f, ods. 1, písmeno b) zákona SNR č. 369/1990 Zb. o obecnom zriadení v znení neskorších zmien a doplnkov a podľa pravidiel zákona č. 357/2015 Z.z. o finančnej kontrole a audite, predkladám návrh kontrolnej činnosti na obdobie 6 mesiacov v roku 2019.Rozsah kontrolnej činnosti kontrolóra na 6 mesiacov je v súlade s § 18d zákona o obecnom zriadení a bude orientovaný na nasledovné kontroly a úlohy:

**I. Plán výkonu kontrolnej činnosti**  Kontrola činnosti bude vykonávaná: a) na Obecnom úrade v Sihelnom b) vo vybraných organizáciách, ktorým bol majetok obce ponechaný na užívanie

**Rozsah kontrolnej činnosti bude zameraný na:**

- spracovanie štvrťročného prehľadu financií - 2x

- kontrola faktúr v školskej jedálni (od 1. 1. do 30. 9. 2019)

- kontrola výberu krátkodobých prenájmov v priestoroch kultúrneho domu a iných priestorov v obci od 1. 1. 2019

- kontrola výberu správnych poplatkov vybratých za overovanie listín za II. polrok 2019

- stav vybavovania sťažností a petícií za 2. polrok 2019

- kontrola plnenia uznesení Obecného zastupiteľstva v Sihelnom

**Vypracovať:**

**-** návrh plánu kontrolnej činnosti na I. polrok 2020**-** odborné stanovisko k návrhu rozpočtu na rok 2020

**II. Plán ostatnej činnosti**

- Aktívna účasť miestnej kontrolórky obce na zasadnutiach Obecného zastupiteľstva obce - Podanie informácii na každom zasadnutí Obecného zastupiteľstva - Príprava a tvorba koncepčných materiálov, spracovanie podkladov, resp. pripomienok, nariadení a rôznych materiálov - Spolupráca pri vytváraní VZN predpisov

- Vzdelávanie sa v danej oblasti prostredníctvom RVC Martin

- Predkladanie správy o kontrolnej činnosti miestnej kontrolórky Zastupiteľstvu obce

**Kontrola na základe aktuálnych podnetov poslancov Obecného zastupiteľstva**

Výkon kontrolnej činnosti na druhý polrok 2019 bude aktualizovaný v súlade s požiadavkami Obecného zastupiteľstva obce, resp. reálnymi potrebami.

Poslanci, ktorí schvaľujú návrh plánu kontrolnej činnosti na II. polrok 2019

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**9. Návrh VZN 1/2019 o výške príspevku na čiastočnú úhradu nákladov v školách v školách a školských zariadeniach spôsobnosti obce Sihelné.**

Účelom tohto všeobecne záväzného nariadenia č. 1/2019je určenie výšky príspevku na čiastočnú úhradu nákladov v školách a školských zariadeniach v zriaďovacej pôsobnosti obce Sihelné, ktorým sa mení a dopĺňa VZN č. 1/2009 v prílohe č. 1, ktorá určuje výšku príspevku na čiastočnú úhradu nákladov v zariadení školského stravovania, ktorú hradí zákonný zástupca na jednu dennú stravnú jednotku na jedno dieťa a žiaka, dospelých stravníkov (zamestnancov škôl a školských zariadení v zriaďovateľskej pôsobnosti obce) a cudzích stravníkov.

Poslanci, ktorí schvaľujú toto VZN:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**10. Rôzne**

**1. Výška príspevku, s ktorou starosta môže starosta disponovať bez zvolania zastupiteľstva**

Poslanec Martin Kovalíček navrhol, aby sa znížil limit z 20 000 € na 10 000 €, s ktorým môže starosta svojvoľne disponovať bez zvolania zastupiteľstva. O malých čiastkach pre organizácie sa rozhoduje, ale o veľkých nie. Poslanci taktiež navrhli, aby bola väčšia informovať o konkrétnych projektoch, ktoré sa robia v dedine, lebo sa ich ľudia pýtajú a oni nevedia odpovedať. Zhodli sa, že je dôležité, aby starosta komunikoval s poslancami a informoval ich. Vzájomné informovanie je potrebné, lebo obec pracuje so štátnymi peniazmi a peniazmi našich občanov a tie by mali byť dobre použité. Starosta povedal, že sa treba spýtať a odpovie. Niektoré projekty boli schválené už vlani a noví poslanci o nich nemusia vedieť, lebo ich schválili starí poslanci.

Bolo hlasovanie za zníženie limitu z 20 000 € na 10 000 €, s ktorým môže starosta disponovať bez zvolania zastupiteľstva:

Poslanci, ktorí hlasovali za zníženie: Martin Kovalíček, Jozef Brandis, Jozef Brišák

Proti: Mgr. Oľga Hajdučáková, Dáša Chudiaková, Mgr. art. Peter Kolčák, Mgr. Ľubomír Luscoň, František Mazurák, Mgr. Ľubomíra Nováková

**2. Žiadosť správcov lesných pozemkov – Urbár Námestovo, Klin, Rabča, Or. Veselé a miestnych spracovateľov dreva o zníženie poplatku za prejazd po účelovej komunikácii Hlavná cesta – Kaplnka, t. j. Veselovská cesta**

Poslanci nesúhlasia so znížením poplatku, pretože obec vynakladá vysoké finančné prostriedky na udržiavanie tejto cesty.

Kontrolórka poskytla informácie z účtovníctva, kde za roky 2017, 2018 boli z obce poskytnuté finančné prostriedky na údržbu cesty v sume 34 968 €. Ak by sa podieľali aj títo žiadatelia podobnými finančnými príspevkami na údržbe a asfaltovaní, tak by tieto poplatky nemuseli byť.

Poslanci, ktorí hlasovali, aby zostal poplatok v sume 40 €:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**3. Žiadosť Moniky Zboroňovej a Miroslava Zboroňa, Sihelné 552, o odkúpenie obecného pozemku**

Možnosť odpredaja pozemku preskúma stavebná komisia, či tento pozemok nie je využiteľný pre potreby obce a oznámi žiadateľom.

Poslanci, ktorí berú na vedomie žiadosť:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**4. Žiadosť Tomáša Staša a Mgr. Anny Stašovej, Sihelné 139, o odkúpenie obecného pozemku**

Poslanci sa nemôžu k tejto žiadosti vyjadriť, nutnosť doložiť viac informácii.

Poslanci, ktorí berú na vedomie túto žiadosť:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**5. Žiadosť Lýdie Bujnovej, Sihelné 485/3, o predlženie nájomne zmluvy na dva roky**

Poslanci, ktorí schvaľujú predlženie nájomnej zmluvy na dva roky:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**6. Žiadosť Viery Habinovej, Sihelné 485/1, o  predlženie nájomnej zmluvy na dva roky**

Poslanci, ktorí schvaľujú predlženie nájomnej zmluvy na dva roky:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra

Nováková

**7. Žiadosť Kataríny Luscoňovej, Sihelné 526, o prenájom bytu v bytovom dome 485**

Poslanci, ktorí schvaľujú prenájom v bytovom dome 485 na dva roky:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra

Nováková

**8. Žiadosť Marty Kozákovej, Sihelné 524, o osvetlenie k rodinnému domu**

Poslanci, ktorí schvaľujú osvetlenie:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň,František Mazurák, Mgr. Ľubomíra Nováková

**9. Žiadosť Jaroslava Rusnáka, Sihelné 539, o odpustenie platby faktúry za vodu z roku 2017**

Poslanci neschvaľuje žiadosť o odpustenie faktúry za vodu z roku 2017.

Neschvaľujú: Martin Kovalíček, Dáša Chudiaková, Mgr. Ľubomíra Nováková, Mgr. Oľga Hajdučáková

Zdržal sa:Mgr. Ľubomír Luscoň,Mgr. art. Peter Kolčák, FrantišekMazurák, Jozef Brišák, Jozef Brandis

**10. Žiadosť o výmenu poškodených panelov na panelovej ceste pri tabuli Oravský dvor**

Poslanci, ktorí schvaľujú výmenu panelov:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra

Nováková

**11. Žiadosť Marcely Vronkovej a Stanislava Vronku, Sihelné 62, o odkúpenie obecného pozemku**

Stavebná komisia preskúma možnosť odpredaja pozemku.

Poslanci, ktorí berú na vedomie túto žiadosť:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra

Nováková

**12.Žiadosť Mariána Pitáka a manželky Anny Pitákovej, Sihelné 464, o odkúpenie obecného pozemku**

Doložiť geometrický plán, aby sa poslanci mohli vyjadriť k odkúpeniu.

Poslanci, ktorí berú na vedomie žiadosť o odkúpenie pozemku:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra

Nováková

**13. Žiadosť Lukáša Ptačina, Klin , Hlavná 207/108 o prenájom bytu v bytovom dome 215**

Poslanci, ktorí schvaľujú pridelenie bytu:

Jozef Brandis, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, František Mazurák, Mgr. ĽubomíraNováková

Proti: Brišák Jozef a Mgr. Ľubomír Luscoň

**14. Odkúpenie pozemkov pod novu cestu na nižnom konci pri pánovi Vonšákovi**

Odkúpenie pozemkov je v stave prípravy, musia sa zvolať vlastníci a vytvoriť zmluvy.

Poslanci, ktorí berú na vedomie odkúpenie cesty:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra

Nováková

**15. Schválenie zodpovednej osoby za úpravu Sihelníka**

Poslanci, ktorí schvaľujú 100 € v hrubom pre zodpovednú osobu za úpravu Sihelníka Mgr. Ľubomíru Novákovú:

Jozef Brandis, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra

Nováková

**Interpelácia poslancov**

Starosta obce informoval, že od posledného zastupiteľstva sa písala žiadosť na kamerový systém v dedine. Tento projekt ešte nie je vyhodnotený. Písala sa tiež žiadosť na rekonštrukciu multifunkčného ihriska pri škôlke, kde sme dostali 37 500 €. Začalo sa otepľovanie bytovej jednotky 485. Tento projekt zahŕňa aj vybudovanie teplovodu zo základnej školy do bytovky 485.

Poslanec Martin Kovalíček sa spýtal, kto robil výberové konanie na túto firmu, ktorá otepľuje bytovku lebo sa ho pýtajú ľudia a on im nevie odpovedať a tiež či je výberové konanie na chodníky a pritom je v stavebnej komisii.

Starosta uviedol, že od 1. 6. 2019 by sa mala začať prístavba a rozšírenie materskej škôlky. Doba realizácie sú dva mesiace, peniaze sú z eurofondov, na ktoré sme písali projekt. Dostali sme peniaze na výmenu palivovej základne v škôlke. Keď sa skončí vykurovacie obdobie, tak by sa mohli začať realizovať práce.

Prišli tiež peniaze na multifunkčné ihrisko, ktoré by bolo umiestnené dole pri ihrisku. V lete môže slúžiť ako futbalové ihrisko v zime ako hokejové ihrisko.

Má vyjsť ďalšia výzva na cezhraničnú spoluprácu medzi Česko a Slovenskom. Je to projekt na cezhraničnú spoluprácu medzi nami a Milowkow. Z tohto projektu nám schválili príspevok 56 000 €. Realizuje sa z neho rekonštrukcia pódia, osvetlenie, opony, šije sa 30 kusov detských kroji, zakúpi sa 2 huslí a 2 gájd. Tento projekt zahŕňa investičné veci, ale má aj charakter výmenných pobytov.

Prebehli výmenné pobyty v rámci projektov s Čechmi. České deti boli tu, naše deti boli v Čechách. Projekty sa tykajú hasičov a ochrany prírody. Tento projekt je menej investičný, kúpili sme z neho iba počítač, projekt a plátno.

Má vyjsť ďalšia výzva na cezhraničnú spoluprácu. Obce, ktoré sa v ňom chcú zúčastniť si pripravujú svoje zámery, mňa napadla myšlienka, že by bola dobrá vyhliadková veža.

Je to projekt do 30 000 €. Miesto, kde by sa mohla nachádzať ma napadla Bučinka, lebo je z nej dobrý výhľad do všetkých strán.

Mala by vyjsť výzva na zateplenie verejných budov.

Ak by niečo také vyšlo, tak by sme sa mohli pustiť do oteplenia kultúrneho domu. Na oteplenie máme všetko pripravené, projekt aj stavebné povolenie. Tiež by sa v rámci toho projektu mohla vymeniť strecha. Schválili nám peniaze na kotolňu v kultúrnom dome. Neviem, v akom je to štádiu, lebo sme sa odvolali, lebo nám stiahli veľa eur. Projekt je schválený, len sme sa ohradili, proti stiahnutiu peňazí. Tiež bol schválený projekt na kotolňu v škole. Najprv sa bude robiť v škôlke, potom, v KD a nakoniec v škole.

Chcem dať do povedomia, že naša obec oslavujeme 390 výročie vzniku. Založenie obce vychádza na 13. augusta. Bolo by to asi najvhodnejšie preložiť to na september, keď máme odpust. V tomto období prebieha Gajdovačka, ktorá by sa mohla zapojiť do programu, možno nejaké divadlo, alebo by sa mohla pozvať nejaká skupina. Chcem poprosiť poslancov, aby sa zapojili do prípravy.

Poslankyňa Mgr. Olga Hajdučáková, sa pýtala starostu, že by bolo vhodné, aby sa urobil prechod pre chodcov pri škole na hlavnej ceste. Starosta povedal, že tento prechod sa vytvorí po dokončení chodníkov. Tento prechod je už schválený Dopravným inšpektorátom. Značenie je už zakúpené.

Poslankyňa Mgr. Ľubomíra Nováková sa vyjadrila, že niektorí ľudia sa sťažujú na nezrovnalosti v Sihelníku. Chcela by to uviesť na pravú mieru. Niektoré texty jej pošlú, ale viaceré texty autori posielajú Brišovi, ktorý už nekontroluje obsah. Keby bola zodpovedná osoba, ktorá by prešla články, tak by sa zvýšila úroveň Sihelníka.

Poslanec Mgr. Ľubomír Luscoň uviedol, že takáto osoba by mala byť aj ohodnotená, navrhol sumu 100 €. Poslanci odsúhlasili 100 €.

Poslanec Mgr. Ľubomír Luscoň sa spýtal, či máme zoznam funkčných hydrantov. Zoznam hydrantov máme. Keď príde OVS, a. s. preskúšať ich funkčnosť, tak pri preskúšaní funkčnosti bude prizvaný aj náš pracovník.

Poslanec Mgr. Ľubomír Luscoň povedal, že sa hromadia sťažnosti na túlavé psi v dedine. Vlastníkom týchto psov bude poslaná upomienka, ak nedôjde k náprave, tak budú predvolaní na obecný úrad. Ďalej navrhol, že ľudia ho oslovujú či by sa nemohol urobiť verejný hovor s občanmi v kultúrnom dome. Starosta uviedol, že sa tomu nebráni.

Poslanec Mgr. Ľubomír Luscoň sa opýtal, v akom stave je civilná ochrana, masky. Starosta odpovedal, že v nijakom. Masky boli odvezené do Slovenskej Ľupče.

Poslanec Mgr. Ľubomír Luscoň sa opýtal, že kedy sa budú opravovať cesty po kanalizácii.

Starosta povedal, že OVS, a. s. bola upozornená a vyzvaná, aby opravila cesty po kanalizácii.

Taktiež sa opýtal, akým smerom sa bude postupovať pri výstavbe chodníkov. Starosta uviedol, že najprv sa dorobia chodníky po kultúrny dom, a potom by sa pokračovalo s prácami od kostola dole, prípadne od dolného obchodu hore.

Poslanec Mgr. Ľubomír Luscoň povedal, že treba vyčistiť jarky okolo hlavnej cesty.

Starosta povedal, že tieto jarky sú v správe ciest. Pracovníci sú kontaktovaní, aby tieto jarky vyčistili, ak ich nevyčistia bude ich čistiť obec.

Poslankyňa Dáša Chudiaková sa pýtala, ako sa pokračuje na koncepcii práce s mládežou v obci. Projekt nebol schválený, ale sa pracuje na iných veciach v rámci tejto koncepcie.

Poslankyňa Dáša Chudiaková upozornila na neporiadok okolo bytovky 215, na dvere, ktoré sú stále otvorené. Tiež sa pýtala či sa nedá zlepšiť okolie tejto bytovky.

Starosta povedal, že ak prejde projekt na námestie, ktorý je už napísaný, tak by sa z neho mohlo zlepšiť okolie tejto bytovky. Na dvere bytovky 215 bude namontovaná guľa, len obyvatelia tejto bytovky by nemali nechávať otvorené dvere.

Poslankyňa Dáša Chudiaková povedala, že potok bol doteraz pekne upravený a treba pokračovať, v tom aby bol aj naďalej. Tiež by bolo treba vyčistiť zástavky v dedine.

Poslanec Jozef Brandis navrhol, aby sa pokračovalo s budovaním vodovodu. Do nasledujúceho zastupiteľstva zhromaždíme materiály a na budúcom zastupiteľstve sa budeme venovať tejto problematike.

Poslanec Martin Kovalíček, upozornil, že vo februári bola zápisnica vyvesená až po mesiaci.

Starosta uviedol, že sme menili internetovú stránku, on má prístupové kódy a preto došlo ku omeškaniu. Tiež uviedol, že pri zbere odpadu sa ničia koše, a či sú pracovníci poistení za škody pri zbere odpadu.

Starosta uviedol, že sa opýta, ako to funguje, čí sa tieto škody dajú nárokovať cez poisťovňu, či sú títo pracovníci poistení.

Poslanec Martin Kovalíček upozornil, že na vyšnom konci je telekomunikačný stĺp, ktorý sa už drží len na jednom kábli. Treba ho opraviť, aby nespadol na nejaké auto.

Starosta povedal, že volal na telekomunikácie, vedia už o tom a majú doručené fotografie.

Poslanec Martin Kovalíček povedal, že treba písať sťažnosť na kvalitu ciest po asfaltovaní, lebo prejde záručná doba a ostanú nám neopravené cesty. Starosta uviedol, že sme vyzvali OVS, a. s., aby opravila cesty.

Poslanec Martin Kovalíček sa spýtal, či už prišli nejaké koruny z projektov alebo sú len schválené. Starosta povedal, že sú dva spôsoby preplácania. Jeden zo spôsobov je refundácia, druhý spôsob je, taký, že realizátor vystaví faktúru pošle faktúru na agentúru, ktorá vypláca nám. Keď je projekt schválený, tak by mali prísť peniaze. Peniaze prišli zatiaľ len za ihrisko 37 500 €.

Poslanec Martin Kovalíček sa opýtal, prečo ihrisko bude dole, veď pre nové ihrisko by bola lepšia plocha za školou. Starosta odpovedal, že keby sa vytvorilo ihrisko za školou, obec by už nemala plochu na stretávanie sa, vianočné trhy.

Poslanec Jozef Brišák povedal, že v Lengach je vodojem, možno je už aj zničený treba ho niekde uskladniť, lebo v budúcnosti by sme ho potrebovali a stojí nemalé peniaze.

Taktiež poslanec Jozef Brišák upozornil na odtrhnutý ventil, ktorý je pri pánovi Ľubomírovi Bieľakovi. Tento ventil slúži na prepojenie obecnej vody a vody OVS, a.s. Treba ho opraviť. Poslanec Jozef Brišák taktiež povedal, že považuje za dôležité, aby starosta komunikoval s poslancami aj so stavebnou komisiou a informoval ich čo sa v dedine robí alebo ide robiť. Chce, byť nápomocný. Poslanci sú tiež volení ľuďmi. Vzájomné informovanie je potrebné, lebo Obec pracuje so štátnymi peniazmi.

Zasadania obecného zastupiteľstva sa zúčastnil aj pán Ján Rusnák, ktorý sa informoval, či sa bude pokračovať vo vysypávaní cesty makadamom, že je tam už stiahnutá ornica. Ide o cestu okolo pani Mgr. Beaty Grižákovej smerom ku stavbe Lukáša Brandysa a či sa prípadne nepremosti potok.

Starosta uviedol, že z jari sa tam nedalo pracovať lebo bolo mokro a cesta by mohla byť vysypaná makadamom. Otvorená je aj možnosť premostenia. Všetko sa však odvíja od finančných prostriedkov.

Overovatelia:

Mgr. art. Peter Kolčák .............................................

Martin Kovalíček .............................................

Zapísala:

Mgr. Alena Vojtašáková .............................................

Mgr. Ľubomír Piták

starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 24. 05. 2019 o 1600 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie:**

1. Hospodárenie a čerpanie rozpočtu Obce Sihelné za rok 2018.

2. Správa o hospodárení Príspevkovej organizácie Obce Sihelné – drobná prevádzka za rok 2018.

3. Stanovisko kontrolóra k záverečnému účtu Obce Sihelné a príspevkovej organizácie za rok 2018.

4. Prehľad a správy kontrolóra o vykonaných kontrolách za obdobie I. štvrťroka 2019.

5. Majetkové priznanie za rok 2018 starostu obce Mgr. Ľubomíra Pitáka.

6. Žiadosť Moniky Zboroňovej a Miroslava Zboroňa, Sihelné 552, o odkúpenie obecného pozemku.

7. Žiadosť Tomáša Staša a Mgr. Anny Stašovej, Sihelné 139, o odkúpenie obecného pozemku

8. Žiadosť Anny Pitákovej a Mariána Pitáka, Sihelné 464, o odkúpenie obecného pozemku.

9. Žiadosť Marcely Vronkovej a Stanislava Vronku, Sihelné 62, o odkúpenie obecného pozemku.

10. Odkúpenie pozemkov pod novu cestu na nižnom konci.

**D. Ukladá:**

1. Na najbližšie zastupiteľstvo pripraviť všetky zmluvy ohľadom vody.

2. Zvolať stavebnú komisiu, aby išli osobne pozrieť pozemky uvedené v žiadostiach o odkúpenie a ich možné využitie pre obec.

**E. Schvaľuje:**

1**.** Doplnenie programu rokovania Obecného zastupiteľstva obce Sihelné.

2. Záverečný účet Obce Sihelné za rok 2018.

3. Návrh plánu kontrolnej činnosti na II. polrok 2019.

4. Návrh VZN 1/2019 o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Sihelné.

5. Vytvorenie rezervného fondu vo výške 79 443,29 €.

6. Použitie prostriedkov z rezervného fondu na kapitálové výdavky, konkrétne na rekonštrukciu KD, na chodníky, rekonštrukciu MŠ v sume 60 000 €.

7. Žiadosť Lýdie Bujnovej, Sihelné 485/3, o predlženie nájomnej zmluvy na dva roky

8. Žiadosť Viery Habinovej, Sihelné 485/1, o predlženie nájomnej zmluvy na dva roky

9. Žiadosť Kataríny Luscoňovej, Sihelné 526, o prenájom bytu v bytovom dome 485 na dva roky.

10. Žiadosť Lukáša Ptačina, Klin , Hlavná 207/108, o prenájom bytu v bytovom dome 215 na jeden rok.

11. Žiadosť Marty Kozákovej, Sihelné 524, o osvetlenie prístupovej cesty k rodinnému domu.

12. Žiadosť o výmenu poškodených panelov na panelovej ceste pri tabuli Oravský dvor.

13. Zakúpenie inventáru do školskej jedálne.

14. Zakúpenie a kalibrácia teplomerov v ŠJ.

15. Schvaľuje odmenu 100 € v hrubom ročne pre Mgr. Ľubomíru Novákovú za úpravu Sihelníka.

**F. Neschvaľuje:**

1. Žiadosť správcov lesných pozemkov – Urbár Námestovo, Klin, Rabča, Or. Veselé. a miestnych spracovateľov dreva o zníženie poplatku za prejazd po účelovej komunikácii Hlavná cesta – Kaplnka, t. j. Veselovská cesta.

2. Žiadosť pána Jaroslava Rusnáka, Sihelné 539, o odpustenie platby faktúry za vodu z roku 2017.

3. Neschvaľuje sa návrh na zníženie limitu z 20 000 € na 10 000 €, s ktorými môže starosta disponovať.

Mgr. Ľubomír Piták

starosta obce